proxectonos/corpus_dominio_legal_administrativo_tmp huggingface dataset:
12/11/2018 | Administración LocalMunicipal
Teo
Anuncio de exposición pública do informe de morosidade do 3.º trimestre de 2018

EDICTO De conformidade có disposto nos artigos 4.4 e 5.4 da Lei 15/2010, do 5 e xullo, de modificación da Lei 3/2004, do 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería municipais de data 02/10/2018 (3.º trimestre de 2018) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 31/10/2018. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no taboleiro de edictos do Concello. Teo, 6 de novembro de 2018. O alcalde Rafael Sisto Edreira
12/11/2018 | Administración LocalMunicipal
Arzúa
Anuncio padrón contribuíntes taxa SAF

Por Resolución da Alcaldía de data 7 de novembro de 2018, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de outubro de 2018. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 7 de novembro de 2018 Alcalde-presidente do Concello de Arzúa Julia Vanesa Melio Penado
12/11/2018 | Administración LocalMunicipal
Carnota
Aprobación inicial do orzamento para o ano 2018

O Pleno da Corporación, en sesión do 30 de outubro de 2018, aprobou por unanimidade inicialmente o orzamento do Concello para o exercicio 2018. Conforme ao preceptuado no Texto Refundido da Lei Reguladora das Facendas Locais, o orzamento coa documentación que o integra sométese a información pública durante o prazo de quince días para que os interesados lexítimos presenten as suxestións e reclamacións que estimen oportunas. De non habelas, entenderase aprobado definitivamente. Carnota, 5 de novembro de 2018 O alcalde Ramón Noceda Caamaño
12/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.62903. Edificación auxiliar. Concello de Carballo

Nouraddin Catalina Lucia El Hili Santa Olalla, solicita de Augas de Galicia por atoparse nas marxes do río s/d, a autorización de obras, na parcela de referencia catastral75168009NH2971N0001MF, no lugar de Chamusqueira nº 15, parroquia de Lema (San Cristovo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62903. As obras solicitadas consisten na construción dunha edificación anexa a vivenda cunhas dimensións de 5,85x6,60 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de novembro de 2018 O xefe do servizo territorial Néstor Rodríguez Arias
12/11/2018 | Administración LocalMunicipal
Oza-Cesuras
Aprobación provisional da modificación da Ordenanza fiscal nº 1, reguladora do imposto sobre bens inmobles (IBI)

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 2 de novembro de 2018 PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados.1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza- Cesuras, 6 de novembro de 2018 O ALCALDE, O SECRETARIO, José Pablo González Cacheiro. José C. Sánchez Presedo.
12/11/2018 | Administración LocalMunicipal
Irixoa
Convocatoria formación bolsa auxiliares SAF

LISTAXE: convócase a formación de listaxe para bolsa de contratacións de auxiliares do servizo da axuda no fogar (SAF), cun máximo de 12 meses por contratación e segundo as necesidades do concello, cunha vixencia inicial de 3 anos. FUNCIÓNS: as propias do servizo SAF. PROCESO SELECTIVO: concurso de méritos (experiencia profesional, residencia-coñecemento municipio, cursos de formación, desemprego), sen prexuízo da posibilidade dunha entrevista. PRAZO DE PRESENTACIÓN DE INSTANCIAS: 5 días hábiles (dende o seguinte á presente publicación), en horario de 9 a 2. BASES: aprobadas por acordo da Xunta de Goberno do 30-10-2018, estando a disposición do público nas dependencias municipais e na web oficial do concello (teléf.981 - 79 30 01; www.irixoa.es). DEREITOS DE EXAME: non se establecen. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses). Irixoa, 6 de novembro de 2018 O alcalde Antonio Deibe Sanmartín
12/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63833. Peche e beirarrúas. Concello de Cambre

David Julian Brooke Casarrubios, solicita de Augas de Galicia por atoparse nas marxes do río s/d, a autorización e legalización de obras, no parcela de referencia catastral 5206904NH5950N0001FW, no lugar de A Pagueira, parroquia de Brexo (San Paio), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63833. As obras solicitadas consisten na legalización de obras de peche de parcela mediante muro de formigón e postes con malla encima e autorización de construción de beirarrúas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de novembro de 2018 O xefe do servizo territorial Néstor Rodríguez Arias
12/11/2018 | Administración LocalMunicipal
Trazo
Aprobación inicial modificación Ordenanza abastecemento e saneamento do exercicio 2018

O Pleno do Concello, en sesión extraordinaria celebrada en data 28 de setembro de 2018, acordou a aprobación inicial da modificación das Ordenanza fiscal reguladora das taxas polo abastecemento de auga e saneamento 2019, polo que en cumprimento do disposto no art.17 do Real decreto lexislativo 2/2004, do 5 de marzo, polo que se aproba o Texto Refundido da Ley reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP para que os interesados poidan examinar o expediente e presentar as reclamacións que estimen oportunas. Trazo, 7 de novembro de 2018 O Alcalde, Asdº /Samuel Enrique Gosa Gestoso.
12/11/2018 | Administración LocalMunicipal
Ames
Aprobación definitiva da sétima modificación puntual da relación de postos de traballo (RPT) do concello de Ames

En sesión plenaria de 27 de setembro de 2018 prestouse aprobación inicial á sétima modificación puntual da relación de postos de traballo (RPT) do Concello de Ames, publicada no BOP nº 191 de 5 de outubro de 2018. A sétima modificación consiste na creación de nove postos de profesores/as da escola municipal de música do concello de Ames (EMMA) nas especialidades e no cambio de adscrición orgánica de un auxiliar administrativo do servizo de secretaría ó servizo de contratación. Sometido o acordo a exposición pública por prazo de 20 días hábiles, mediante anuncio na sede electrónica e no BOP nº 191 de 5 de outubro de 2018, non se presentaron alegacións, polo que a aprobación inicial quedou elevada a definitiva de forma automática. De acordo có establecido nos artigos 126 e 127 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local e o artigo 202.3 da Lei 2/2015 de 29 de abril, de emprego público de Galicia, faise pública a aprobación definitiva da sétima modificación puntual da relación de postos de traballo (RPT) do Concello de Ames, publicándose a relación valorada dos postos de traballo ós que afecta e que figura a continuación como Anexo I. (…) *Nota.- As contías do CE son as vixentes antes da aplicación da suba retributiva fixada pola LPXE 2018 Postos de nova creación: - profesor/a percusión batería - profesor/a canto moderno - profesor/a violín - profesor/a música e movemento - profesor/a linguaxe musical - profesor/a piano - profesor/a guitarra - profesor de frauta - profesor de saxofón (…) * noTA.- ESIXENCIA DAS TITULACIÓNS PREVISTAS NA CIRCULAR 12/2006 da D. XERAL DE F. P. e ENSINANZAS ESPECIAIS DA XUNTA DE GALICIA, que fixa as titulacións que deberá posuír o profesorado que imparta docencia nas Escolas de Música de Galicia (E/OU, NO SEU CASO, NAS RESTANTES DISPOSICIÓNS NORMATIVAS CONCORDANTES/SUBSTITUTIVAS). ** NOTA.- Cun período de actividade coincidente co curso académico da Escola Municipal de Música de Ames; e unha xornada determinada pola carga docente. Ames, 7 de novembro de 2018 A alcaldesa por delegación (decreto 2223/2018) Genma Otero Uhía
12/11/2018 | Administración LocalMunicipal
Porto do Son
Establecemento dun prezo público pola prestación do servizo e realización de actividades de carácter cultural en instalacións municipais e aprobación provisional do acordo regulador

A Xunta de Goberno Local, na sesión do 04/10/2018, acordou establecer un prezo público pola prestación do servizo e realización de actividades de carácter cultural en instalacións municipais, así como aprobar provisionalmente a Ordenanza reguladora do prezo público. De conformidade co previsto no art.49 da Lei 7/1985, do 2 de abril, reguladora das bases do réxime local, sométese a información pública o expediente polo prazo de 30 días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados e axentes que poidan resultar afectados pola aprobación desa norma poidan presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Tesouraría municipal de 09:00 a 14:00 horas. Antonio Benigno Xicola Charcos Son, 6 de novembro de 2018. O Alcalde- Presidente, Asdo. José Luis Oujo Pouso
12/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 6 de novembro de 2018, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de Arteixo (Núm. expte: IN407A 2018/138-1)

Resolución do 6 de novembro de 2018 da Xefatura Territorial da Coruña polo que se concede a autorización administrativa previa e de construcción da instalación eléctrica que se describe no concello de Arteixo (Núm. expte: IN407A 2018/138-1) Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Orange España, S. A. – Enderezo social: Paseo Club Deportivo, 1ED, 8 28223 Pozuelo de Alarcón. – Título: Liña 20 kV, CT e RBT para base telecomunicaciones Orange. – Situación: Rúa Fortes, s/n. Lg. Monticaño, Pastoriza-Arteixo. – Descricións técnicas: Liña de media tensión aérea (vano destensado) de 15 kV con inicio na liña aérea de distribución a CT Suevos (15CW03), condutor LA 56, Al, lonxitude 13 m e fin no apoio núm.1 proxectado (onde se instalan os seccionadores XS). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 6 de novembro de 2018. O xefe territorial Isidoro Martínez Arca
23/11/2018 | Administración LocalMunicipal
Bergondo
Secretaría
Convocatoria extraordinaria de prazas vacantes na Escola Infantil Municipal de Bergondo

Por esta Alcaldía emitiuse a Resolución num.1186/2018, de 19 de novembro, pola que se abre un prazo extraordinario para a solicitude das prazas vacantes na Escola Infantil Municipal de Bergondo, de dez días hábiles dende o día seguinte ó da publicación deste anuncio no BOP. As prazas vacantes son as seguintes: · Na aula de 3 meses a 1 ano: 1 praza de mañá de 7:45 a 13:30 h. e 7 prazas de tarde. · Na aula de 1-2 anos: 2 prazas dende as 12:00 h; 1 praza dende as 13:00 h e 8 prazas de tarde. · Na aula de 2-3 anos: 1 praza de xornada completa de mañá (7:45 a 15:30 h.), 1 praza de xornada completa de mañá (7:45 a 14:00 h.) e 15 prazas de tarde. * O nº de prazas en xornada que se ofertan dependerá das solicitudes presentadas en xornada escolar e dos horarios a cubrir que se ofertan. A documentación que se deberá presentar xunto coa solicitude é a que figura no artigo 14 do Regulamento de funcionamento e organización que rexerá a prestación do servizo da Escola Infantil Municipal de Bergondo, publicado no BOP nº 125 de 3 de xullo de 2012. Bergondo, 19 de novembro de 2018. A alcaldesa Alejandra Pérez Máquez
23/11/2018 | Administración LocalMunicipal
Arteixo
Persoal
Anuncio Convocatoria proceso de selección de carácter temporal Psicólogo/a-Dirección do CIM

O Concello de Arteixo por Acordo da Xunta de Goberno Local de 14 de novembro de 2018, inicia proceso de selección de carácter temporal, interinidade por substitución de traballadora con reserva de posto de traballo, polo procedemento de concurso-oposición, do posto de Psicólogo/a-Dirección do CIM, do Concello de Arteixo. As bases están a disposición dos/as interesados/as no Taboleiro de Anuncios da Casa Consistorial e, complementariamente, na web municipal. As instancias solicitando tomar parte no proceso selectivo, presentaranse, no prazo de 10 días naturais, contados a partir do seguinte ao da publicación do anuncio de convocatoria nun diario dos de maior tirada provincial. Arteixo, 16 de novembro de 2018 O ALCALDE-PRESIDENTE Asdo.: Carlos Calvelo Martínez
23/11/2018 | Administración LocalMunicipal
Neda
Exposición pública padrón taxa axuda no fogar outubro

Por acordo da Xunta de Goberno de 19 de novembro do 2018, aprobáronse os padróns fiscais rrespondentes ao mes de outubro do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 19 de novembro do 2018 O alcalde, Angel Alvariño Saavedra
23/11/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da Relación de postos de traballo 2019

Na sesión plenaria celebrada o día 21/11/2018, a Corporación Provincial acordou aprobar inicialmente a Relación de postos de traballo do ano 2019. O expediente exponse ao público na Secretaría Xeral desta Deputación polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a Relación de postos de traballo do ano 2019 entenderase definitivamente aprobada, de conformidade co disposto no art.202 da Lei 2/2015 do 29 de abril, do emprego público de Galicia. A Coruña, 22 de novembro de 2018 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
23/11/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial do cadro de persoal para 2019

ANUNCIO Aprobación inicial do cadro de persoal para 2019 Na sesión plenaria celebrada o día 21/11/2018, a Corporación Provincial acordou aprobar inicialmente o cadro de persoal do ano 2019. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, o cadro de persoal do ano 2019 entenderase definitivamente aprobado, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 22 de novembro de 2018. O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
23/11/2018 | Administración LocalMunicipal
Ponteceso
Secretaría
Aprobación da oferta de emprego público 2018

ANUNCIO ASUNTO: APROBACIÓN DA OFERTA DE EMPREGO PÚBLICO 2018 Pola resolución da alcaldía de data 21 de novembro de 2018 aprobouse a Oferta de Emprego Público do Concello de Ponteceso do exercicio de 2018, co seguinte detalle: Funcionarios de carreira Grupo e subgrupo, art.76 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público: O que se fai público para xeral coñecemento, contra esta resolución os interesados poderán interpoñer recurso potestativo de reposición ante esta Alcaldía, no prazo dun mes contado a partir do día seguinte á súa publicación. Tamén poderán interpoñer alternativamente recurso contencioso-administrativo ante o Xulgado do Contencioso-Administrativo con sede na Coruña, no prazo de dous meses, de conformidade co establecido nos artigos 30, 114- c) e 112.3 da Lei 39/2015, do 1 de outubro, do Procedemento Administrativo Común das Administracións Públicas, e 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa. Ponteceso, 22 de novembro de 2018. O alcalde Asinado: Xosé Lois García Carballido
23/11/2018 | Administración LocalMunicipal
Vimianzo
Anuncio de aprobación da bolsa de emprego para cobertura de postos de auxiliar administrativo.2018/E001/000009

Por Resolución da Alcaldía núm.973/2018, de data 27/08/2018, aprobáronse as bases para a formación dunha bolsa de emprego para provisión, mediante funcionario/a interino/a, de postos de auxiliar administrativo deste Concello. Por Resolución da Alcaldía núm.1307/2018, de data 09/11/2018, aprobouse a bolsa de emprego, de conformidade coa puntuación acadada, que está composta polas seguintes persoas (identificadas polo seu DNI): A presente bolsa ten un período de vixencia de dous anos dende a súa publicación no Boletín Oficial da Provincia da Coruña. O que se fai público aos efectos oportunos. Vimianzo, 20 de novembro de 2018 Guoying Sainza Orallo Abonia
23/11/2018 | Administración LocalMunicipal
Cariño
Delegación da Alcaldía

ANUNCIO DE DELEGACIÓN DA ALCALDÍA Por Resolución da Alcaldía n.º 629/2018, de data 19/11/18, acordouse a delegación do exercicio da competencia para a celebración de matrimonio civil previsto para o 24 de novembro deste ano, ás 12.00 horas, no concelleiro da Corporación Municipal don Clodoaldo Lazaro Carrasco Carribero. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 19 de novembro de 2018. O alcalde José Miguel Alonso Pumar
21/11/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial do expediente de suplemento de crédito 2018-suple-06

O Pleno da Corporación municipal, en sesión ordinaria celebrada o día 15 de novembro de 2018, aprobou inicialmente o expediente de modificación orzamentaria por suplemento de crédito 2018-SUPLE-06 dentro do vixente Orzamento municipal de 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “SUPLE-06”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 15 de novembro de 2018 A CONCELLEIRA DELEGADA DE ECONOMÍA, FACENDA e ADMINISTRACIÓN María Rozas Pérez
21/11/2018 | Administración LocalMunicipal
As Pontes de García Rodríguez
Secretaría
Substitucións na presidencia de varias xuntas de goberno local, plenos e funcións da Alcaldía a prol da 1.ª tenente de alcalde, M. Montserrat Gacía Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1219/2018, do día 05/09/2018, designouse como substituta nas funcións da Alcaldía á 1.ª tenente de alcalde, M. Montserrat García Chavarría, do 05/09/2018 ao 09/09/2018; mediante resolución da Alcaldía n.º 1260/2018, do día 12/09/2018, designouse como substituta na presidencia do Pleno ordinario do día 12/09/2018 á primeira tenente de alcalde, M. Montserrat García Chavarría; mediante resolución da Alcaldía n.º 1294/2018, do día 21/09/2018, designouse como substituta na presidencia do Pleno extraordinario urxente do día 24/09/2018 á primeira tenente de alcalde, M. Montserrat García Chavarría; mediante resolución da Alcaldía n.º 1312/2018, do día 26/09/2018, designouse como substituta na presidencia da Xunta de Goberno Local extraordinaria do día 26/09/2018, á primeira tenente de alcalde, M. Montserrat García Chavarría; mediante resolución da Alcaldía n.º 1319/2018, do día 27/09/2018, designouse como substituta na presidencia da Xunta de Goberno Local extraordinaria urxente do día 27/09/2018, á primeira tenente de alcalde, M. Montserrat García Chavarría; mediante resolución da Alcaldía n.º 1406/2018, do día 11/10/2018, designouse como substituta na presidencia da Xunta de Goberno Local extraordinaria do día 11/10/2018 á primeira tenente de alcalde, M. Montserrat García Chavarría; mediante resolución da Alcaldía n.º 1439/2018, do día 16/10/2018, designouse como substituta na presidencia da Xunta de Goberno Local ordinaria de data 17/10/2018, á primeira tenente de alcalde, M. Montserrat García Chavarría; mediante resolución da Alcaldía n.º 1473/2018, do día 19/10/2018, designouse como substituta na presidencia da Xunta de Goberno Local extraordinaria urxente de data 19/10/2018, á primeira tenente de alcalde, M. Montserrat García Chavarría; mediante resolución da Alcaldía n.º 1518/2018, do día 24/10/2018, designouse como substituta na presidencia da Xunta de Goberno Local extraordinaria urxente de data 24/10/2018 á primeira tenente de alcalde, M. Montserrat García Chavarría e mediante resolución da Alcaldía n.º 1524/2018, do día 25/10/2018, designouse como substituta na presidencia do Pleno extraordinario de data 25/10/2018, á primeira tenente de alcalde, M. Montserrat García Chavarría. As Pontes de García Rodríguez, 15 de novembro de 2018. O concelleiro delegado da Área de Réxime Interno e Recursos Humanos José Alén Álvarez
21/11/2018 | Administración LocalMunicipal
Boimorto
Padrón Fiscal S. A. F. outubro 2018

Por Decreto de Alcaldía n.º 518/2018 de data 13/11/2018, acordou aprobar os padróns fiscais do mes de outubro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.235,07 € e 705,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 16 de novembro de 2018 A alcaldesa Asdo.- María Jesús Novo Gómez
21/11/2018 | Administración LocalMunicipal
Carral
Substitución do señor alcalde pola señora 1ª tenente de alcalde por ausencia (19 a 25 de novembro de 2018)

O día 15 de novembro de 2018, esta Alcaldía ditou o decreto 445/2018, segundo o cal, debendo ausentarme do meu posto por motivos persoais entre os días 19 e 25 de novembro de 2018, ambos incluídos e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, 1.-Que me substitúa en todas as miñas funcións durante tales días a Belkys Rubio Solarte, Dª Florinda Duarte Gerpe.2.-A substitución no exercicio das miñas atribucións producirá efectos dende o día 19 de novembro de 2018, sen prexuízo da preceptiva publicación deste decreto no Boletín Oficial da Provincia. Carral, 15 de novembro de 2018 O ALCALDE José Luis Fernández Mouriño
21/11/2018 | Administración LocalMunicipal
Ferrol
Facenda e Patrimonio
Aprobación provisional Ordenanzas prestación patrimonial (tratamento e eliminacion residuos sólidos, rede de sumidoiro e subministración auga potable)

O Excmo. Concello Pleno, na súa sesión de data 6/11/2018, adoptou provisionalmente o acordo seguinte: Os presentes acordos provisionais quedarán expostos ao público polo prazo de 30 días hábiles, contados a partir do día seguinte da publicación deste edito no Boletín Oficial da Provincia, co fin de que os interesados poidan examinar o expediente e presentar as reclamacións que consideren oportunas. No caso de que non se presenten reclamacións no prazo sinalado, os acordos adquirirán carácter definitivo. Ferrol, 16 de novembro de 2018 O alcalde Asdo.: Jorge Juan Suárez Fernández
21/11/2018 | Administración LocalMunicipal
Sada
Alcaldía
Delegación de atribucións para autorizar un matrimonio civil

Esta Alcaldía, mediante o Decreto 2114/2018, do 13 de novembro, e co obxecto de celebrar o matrimonio civil neste Concello entre don SERGIU CATALIN COMPAÑA MORINI. e dona AROHA BOUZALMAD QUINDOS. o sábado 25 de novembro de 2018, ás 19.00 horas, delegou o exercicio das atribucións para a súa autorización na concelleira desta Corporación dona Noelia Maria Gomez Landero Pessarrodona. O que se publica segundo o disposto no art.44.2 do Real Decreto 2568/1986, do 28 de novembro. Sada, 15 de novembro de 2018. O alcalde Asdo.: Óscar Benito Portela Fernández
21/11/2018 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de outubro de 2018

Por resolución da Alcaldía número 2018-1113 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE OUTUBRO DE 2018. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargos, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira 15 de novembro de 2018 O Alcalde. Juan Vicente Penabad Muras
21/11/2018 | Administración LocalMunicipal
Carnota
Expediente de baixas de obrigacións recoñecidas

O Concello Pleno, en sesión celebrada o día 30 de outubro de 2018, adoptou o acordo que literalmente se transcribe na súa parte dispositiva: “Baixas de obrigacións recoñecidas de exercicios pechados. Visto o informe de Intervención de data 21 de outubro de 2018 e considerando a existencia de interesados neste procedemento, en aras a que poidan presentar as alegacións que estimen convenientes, de conformidade co establecido na Lei 39/2015, do procedemento administrativo común das Administracións públicas, sometido a votación o Pleno da Corporación, por unanimidade ACORDA: Primeiro.- Someter o expediente a trámite de audiencia, mediante notificación aos interesados que obren no mesmo a fin de que, no prazo máximo de 15 días hábiles, poidan comparecer e presentar cantas alegacións estimen oportunas en defensa dos seus dereitos. Segundo.- Someter o expediente a trámite de información pública mediante anuncio no Boletín Oficial da Provincia e no taboleiro de edictos do Concello durante un prazo de 15 días hábiles durante os cales os interesados poderán presentar as alegacións que consideren oportunas en defensa dos seus dereitos. Relación de obrigacións recoñecidas pendentes de pago e dos titulares das mesmas que son obxecto do expediente de baixa por prescrición: O que se fai público aos efectos declarados no apartado primeiro da resolución que se transcribe. Carnota, 9 de novembro de 2018. O Alcalde, Ramón Noceda Caamaño.
21/11/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial do expediente de suplemento de crédito 2018-SUPLE-07

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DE EXPEDIENTE DE SUPLEMENTO DE CRÉDITO 2018-SUPLE-07. O Pleno da Corporación municipal, en sesión ordinaria celebrada o día 15 de novembro de 2018, aprobou inicialmente o expediente de modificación orzamentaria por suplemento de crédito 2018-SUPLE-07 dentro do vixente Orzamento municipal de 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “SUPLE-07”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 15 de novembro de 2018. A CONCELLEIRA DELEGADA DE ECONOMÍA, FACENDA e ADMINISTRACIÓN María Rozas Pérez
16/11/2018 | Administración LocalMunicipal
Cariño
PAI outubro 2018

ANUNCIO DE COBRAMENTO No Decreto da Alcaldía 596/2018, de data 5 de novembro de 2018, aprobáronse os padróns fiscais de contribuíntes que deseguido se relacionan: – Precio público pola prestación do servizo deo punto de atención á infancia de Cariño, correspondente ó mes de outubo de 2018. Prazo de ingreso: o prazo de ingreso en período voluntario será dende o día 5 de novembro de 2018 ata o 4 de xaneiro de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón emprezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 5 de novembro de 2018. O alcalde José Miguel Alonso Pumar
16/11/2018 | Administración LocalMunicipal
Noia
Secretaría
Anuncio rectificación erros Decreto do Concelleiro Delegado, núm.2438-2018, que aproba as bases do procedemento de selección dunha bolsa de A2 Concello de Noia

Resultando que mediante Decreto do Concelleiro Delegado, núm.2438-2018, de data 02 de novembro de 2018, acórdase aprobar as bases que rexerán a convocatoria e o procedemento de selección para creación dunha bolsa de traballo de persoal funcionario interino, para a cobertura de postos de traballo de subescala de xestión (A2) do Concello de Noia. En data 9 de novembro de 2018 publícase no BOP da Coruña núm.214, a convocatoria e as bases que rexerán o procedemento de selección, aperturándose o prazo de presentación de instancias. Resultando que existe un erro de feito no punto 9.5 das bases, sendo subsanado en data oito de novembro de dous mil dezaoito, mediante decreto de alcaldía número 2481/2018, que aproba o seguinte: “Primeiro.- Proceder a rectificación do decreto de Alcaldía núm.2438-2018, de data 02 de novembro de 2018, nos seguintes termos: Onde di: “Os méritos que se acrediten serán valorados segundo segue, ata un total de 8 puntos:”. Debe dicir: “Os méritos que se acrediten serán valorados segundo segue, ata un total de 10 puntos:”. Segundo.- Publicar o presente decreto no Boletín Oficial da Provincia e dar conta ao Pleno na primeira sesión ordinaria que se convoque. Terceiro.- Contra a presente resolución, que pon fin á vía administrativa, poderase interpoñer, potestativamente, recurso de reposición ante o mesmo órgano que ditou o acto, no prazo dun mes a contar a partir do día seguinte ó da recepción da notificación da presente, ou ben, directamente, recurso contencioso-administrativo ante o xulgado que corresponda no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente.” A presente subsanación non afecta ao prazo inicial de presentación de instancias, que computa dende a publicación inicial do anuncio da convocatoria e bases en data 9 de novembro de 2018, BOP NÚM.214. Noia, a 13 de novembro de 2018 Beatriz Josefina Martha Luz Sbarcea Tudosanu O concelleiro responsable da área de persoal P. D. (Decreto 2083/2018)
16/11/2018 | Administración LocalMunicipal
A Laracha
Modificación bases de execución

O Pleno do concello de A Laracha, en sesión celebrada o día 9 de novembro de 2018, acordou modificar as bases de execución do orzamento no tocante ao relativo á subvención nominativa destinada a Agrupación de Voluntarios de Protección Civil. De conformidade co disposto no artigo 169 do RDLex 2/2004 de 5 de marzo, sométese o presente acordo a información pública durante un período de 15 días hábiles, período durante o cal os interesados poderán examinalo expediente e presentar, no seu caso, as reclamacións que consideren oportunas. No caso de non presentarse reclamacións entenderase definitivamente adoptado o acordo sen necesidade de novo acordo plenario. A Laracha a 13 de novembro do 2018 O Alcalde Asdo.: Jose Manuel López Varela
16/11/2018 | Administración LocalMunicipal
Cariño
SAF outubro 2018

ANUNCIO DE COBRAMENTO No Decreto da Alcaldía 614/2018, de data 10 de novembro de 2018, aprobáronse os padróns fiscais de contribuíntes que deseguido se relacionan: – Prezo público pola prestación do servizo de axuda no fogar, correspondente ao mes de outubro de 2018. Prazo de ingreso: o prazo de ingreso en período voluntario será dende o día 12 de novembro de 2018 ata o 11 de xaneiro de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón emprezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso-Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen perxuízo de interpoñer calquera outro recurso que se estime pertinente. Cariño, 13 de novembro de 2018. O alcalde José Miguel Alonso Pumar
16/11/2018 | Administración LocalMunicipal
Negreira
Aprobación inicial da modificación puntual da vixente relación de postos de traballo (RPT)

ANUNCIO O Pleno da Corporación de Negreira, en sesión ordinaria celebrada con data de 12 de novembro de 2018, aprobou inicialmente unha modificación puntual da relación de postos de traballo vixente, o que se somete a exposición pública mediante este anuncio para a eventual presentación de reclamacións, suxestións ou alegacións, durante o prazo de vinte (20) días, a contar desde o seguinte ó da aparición do presente no Boletín Oficial da Provincia da Coruña. No caso de que non se presenten reclamacións, suxestións ou alegacións, o acordo de aprobación inicial quedará elevado a definitivo. Negreira, 13 de novembro de 2018. O alcalde Jorge Jesús Tuñas Caamaño